Waray-Waray News: Mga opisyales han Malacaņang ginpaparesign ni PGMA
BORONGAN, Eastern Samar (June 15) -- Nakatalaan hitabo in haluag nga barubalasa has pwesto hin pira nga mga appointed officials ni Presidente Glorian Macapagal-Arroyo. Kaparte daw ine han iya programa nga "paglilinis" han mga opisina nga direkta aada ha iya "control ug supervision".
Kasumpay hine, ginpalusaran na hin kamanduan an mga chairmen, chief executives, mga presidente ug board members han kanan goberno gintatag-adaan nga mga korporasyon nga magsumitir na han ira "courtesy resignations", ug sumala kan Press Secretary Ignacio Bunye asya na ine an tinikangan han barubalasa.
Nahisumat nga didto pa ine kahurma nga plano hin "revamp" ha Europa han pagbisita han Presidente didto nga dapit, tungod na ngahaw han pagpa-abat hin pira nga mga kampo nga bag-uhon na han Presidente an iya official family ha Malacaņang nga daw gud natiko daman han kapirdihan han kadam-an nga kandidato ka senador tikang ha Team Unity, nga sugad-sugad hin duha la an nakasulod han Magic 12. Mayda mga nagsisiring nga pira hin mga Cabinet Officials mismo in tuman la nga nakabulig han TU senatorial bets, tungod han ira mas damo nga iginhatag nga oras ha pagkampanya han ira kinandidato nga mga anak ug kapamilya.
Nagsiring pa daw gud an Presidente nga tapos na hiya magbayad han iya pulitikal nga mga utang ha mga opisyales nga iya ginpapabul-iw ha pwesto salit an masunod nga tulo ka tuig in iya na daw pagburot-an kun patiunan-o niya gagamiton para ha pagserbisyo han kadam-an nga Pilipino. Dire na daw ig-aappoint han Presidente an mga opisyal nga naghatag la lugod hin problema ha iya imbis nga makabulig. Ha luyo nga bahin, kikitaon pa daw han Malacaņang panel an mga performance han mga magreresign.
Naabot daw hin 90 ngatanan an government-owned and controlled corporations ug nagtikadamo pa daw gud ine tungod han mga nagkababawi o sequestered nga mga kompanya. (PIA-Eastern Samar) [top]
war_Latn war_Latn war_Latn war_Latn war_Latn war_Latn